ΚΑΝΟΝΙΣΜΟΣ (ΕΚ) αριθ. 2157/98 ΤΗΣ ΕΠΙΤΡΟΠΗΣ της 7ης Οκτωβρίου 1998 για την τροποποίηση του κανονισμού (ΕΚ) αριθ. 2106/98 περί ειδικών μέτρων παρέκκλισης από τους κανονισμούς (ΕΟΚ) αριθ. 3665/87 και (ΕΟΚ) αριθ. 3719/88 στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1663/98 (2), και ιδίως το άρθρο 13 παράγραφος 12 και το άρθρο 25,

Εκτιμώντας:

ότι με τον κανονισμό (ΕΚ) αριθ. 2106/98 της Επιτροπής (3) καθορίζονται τα ειδικά μέτρα για την τακτοποίηση ορισμένων εξαγωγικών πράξεων λόγω των προβλημάτων που εμφανίστηκαν στην αγορά της Ρωσίας από το δεύτερο δεκαπενθήμερο του Αυγούστου 1998 7

ότι η πείρα έχει αποδείξει ότι είναι απαραίτητο να επεκταθούν τα μέτρα αυτά στα πιστοποιητικά εξαγωγής, στα οποία ο επιχειρηματίας έχει αναφέρει οποιοδήποτε προορισμό στην ίδια ζώνη επιστροφών με τη Ρωσία, έτσι ώστε να καταστεί δυνατή η ολοκλήρωση των εξαγωγών που επηρεάζονται από τις περιστάσεις που προαναφέρθηκαν 7 ότι το παράρτημα ΙΙ του κανονισμού (ΕΚ) αριθ. 1560/98 της Επιτροπής, της 17ης Ιουλίου 1998 για τον καθορισμό των επιστροφών κατά την εξαγωγή στον τομέα του βοείου κρέατος προβλέπει τις διάφορες ζώνες επιστροφών (4) 7

ότι η παρούσα παρέκκλιση πρέπει να περιορισθεί στους επιχειρηματίες που μπορούν να αποδείξουν, ιδίως βάσει των εγγράφων που αναφέρονται στο άρθρο 1 παράγραφος 2 του κανονισμού (ΕΟΚ) αριθ. 4045/89 του Συμβουλίου (5), όπως τροποποιήθηκε τελευταία από τον κανονισμό (ΕΚ) αριθ. 3235/94 (6) 7 ότι τα πιστοποιητικά επρόκειτο να χρησιμοποιηθούν για την πραγματοποίηση εξαγωγών στη Ρωσία 7

ότι, ενόψει των εξελίξεων, επιβάλλεται η άμεση έναρξη ισχύος του εν λόγω κανονισμού και η εφαρμογή του από τις 17 Αυγούστου 1998 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2106/98 τροποποιείται ως εξής:

1. Στο άρθρο 1 προστίθεται το ακόλουθο εδάφιο:

«Εφαρμόζονται επίσης για τα προαναφερόμενα προϊόντα, για τα οποία έχουν εκδοθεί πιστοποιητικά εξαγωγής όπου αναφέρεται στη θέση 7 μια άλλη χώρα της ίδιας ζώνης με τη Ρωσία, όπως αυτή ορίζεται στο παράρτημα ΙΙ του κανονισμού (ΕΚ) αριθ. 1560/98 της Επιτροπής (*), υπό τον όρο ότι ο επιχειρηματίας παρέχει αποδείξεις, ικανοποιητικές κατά την κρίση της αρμόδιας αρχής, για την πρόθεσή του να χρησιμοποιήσει τα πιστοποιητικά για την πραγματοποίηση εξαγωγών στη Ρωσία.

Η εκτίμηση της αρμόδιας αρχής πρέπει να βασίζεται ιδίως στα εμπορικά έγγραφα που αναφέρονται στο άρθρο 1 παράγραφος 2 του κανονισμού (ΕΚ) αριθ. 4045/89 του Συμβουλίου (**).

(*) ΕΕ L 202 της 18. 7. 1998, σ. 58.

(**) ΕΕ L 388 της 21. 12. 1989, σ. 18.»

2. Στο άρθρο 6 προστίθεται η ακόλουθη πρόταση:

«Εφαρμόζεται από τις 17 Αυγούστου 1998.»

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 24.

(2) ΕΕ L 210 της 28. 7. 1998, σ. 17.

(3) ΕΕ L 267 της 2. 10. 1998, σ. 5.

(4) ΕΕ L 202 της 18. 7. 1998, σ. 58.

(5) ΕΕ L 388 της 21. 12. 1989, σ. 18.

(6) ΕΕ L 338 της 28. 12. 1994, σ. 16.